27/06/2022 | Administración LocalMunicipal
Monfero
Admisión definitiva candidatos operario, nomeamento tribunal e data primeira proba

Por Resolución desta Alcaldía nº 223/2022 de data 20 de xuño de 2022 aprobouse a Listaxe definitiva de aspirantes admitidos/as e excluídos/as para tomar parte no proceso de selección e provisión en propiedade por persoal funcionario de carreira dunha praza de Operario de Servizos Múltiples, así como o nomeamento do Tribunal seleccionador e a data do primeiro exercicio. Dando cumprimento á citada Resolución procédese á publicación íntegra da mesma para xeral coñecemento. Monfero, 21 de xuño de 2022. O ALCALDE Andrés Feal Varela A Xunta de Goberno Local deste Concello, na sesión celebrada en data 29 de xullo de 2021, aprobou a convocatoria e as bases reguladoras para a selección e provisión en propiedade, por persoal funcionario de carreira, dunha praza de Operario de Servizos Múltiples, incluída na OEP do Concello de Monfero de 2020, e foron publicadas no BOP núm.148, do 6 de agosto de 2021, así como no DOG nº 169, do 2 de setembro, e no BOE nº 199, do 20 de agosto de 2021. Así mesmo, Xunta de Goberno Local deste Concello en data 19 de xaneiro de 2022, aprobou a modificación das citadas bases reguladoras para a selección e provisión en propiedade por persoal funcionario de carreira dunha praza de Operario de Servizos Múltiples, que foi publicada no BOP núm.19, do 28 de xaneiro de 2022, así como no DOG nº 41, do 1 de marzo, e no BOE nº 62, do 14 de marzo de 2022. Logo de ver a Resolución desta Alcaldía nº 145/2022, de data 5 de maio de 2022, pola que se aprobou a Listaxe provisional de aspirantes admitidos/as e excluídos/as para tomar parte no proceso de selección e provisión en propiedade por persoal funcionario de carreira dunha praza de Operario de Servizos Múltiples. Unha vez rematado o prazo de presentación de reclamacións, alegacións, emendas de deficiencias ou erros para tomar parte no citado proceso de selección, sen que se presentase ningunha, e logo de ver os informes e resto de documentación que constan no expediente, no uso das atribucións que me outorga a lexislación do réxime local, RESOLVO: PRIMEIRO.- Aprobar a seguinte listaxe definitiva de aspirantes admitidos/as e excluídos/as: SEGUNDO.- Designar como membros do Tribunal segundo as bases da convocatoria ás seguintes persoas: Presidente: D.ª Blanca Lidia El Fathi Usedo, Funcionaria de Administración Local con habilitación de carácter nacional. Suplente: D.ª Ana Ocampo Pérez-Gorostiaga. Funcionaria de Administración Local con habilitación de carácter nacional. Vogal 1: D.ª Gabriela Alicia Mouali Llario. Funcionaria da Xunta de Galicia. Suplente: D. Daniel Miguel Laez Hage. Persoal Laboral fixo do Concello de Moeche. Vogal 2: D. Jasbir Diarce El Haouari. Funcionario do Concello de Monfero. Suplente: D. Anthony Albert Exuperancio Janes Albillar. Funcionario de Administración Local con habilitación de carácter nacional. Vogal 3: D. Martin Ezequiel Mansori Darroza. Persoal Laboral fixo do Concello de Paderne. Suplente: D. Jofre Torrejimeno Cuberas. Funcionario de Administración Local con habilitación de carácter nacional. Secretario: D. Baldomero Beceiro Alonso. Funcionario de Administración Local con habilitación de carácter nacional. Suplente: Dª María Sanmartín Varela. Funcionaria do Concello de Monfero. Colaborador: D.ª Ruth Álvarez Grande. TERCEIRO.- Convocar aos membros do Tribunal ás 10:00 horas do día 5 de xullo de 2022, martes, na Casa Consistorial, para a preparación das probas; e convocar aos membros do Tribunal e aos/ás aspirantes admitidos/as para a celebración da primeira proba, ás 11:30 horas do mesmo día 5 de xullo de 2022, no Polideportivo Municipal, situado no lugar de O Xestal, deste municipio. Unha vez realizada a proba, publicaranse as respostas no taboleiro de anuncios electrónico do Concello de Monfero, e concederanse dous días hábiles para a presentación de reclamacións contra as preguntas. Posteriormente se publicará a cualificación da proba, que será sometida a outro período para a presentación de reclamacións de dous días hábiles desde a súa publicación no taboleiro de anuncios electrónico do Concello, que así mesmo serán resoltas polo órgano de selección. CUARTO.- Facer pública a presente resolución, mediante a súa inserción no Taboleiro de Anuncios Electrónico do Concello de Monfero, aloxado na sede electrónica (https://sede.monfero.es) da súa páxina web (concellodemonfero. com), e no B. O. da Provincia da Coruña, o que servirá de convocatoria aos aspirantes, que deberán presentarse á realización da proba provistos de DNI ou documento que acredite fidedignamente a súa personalidade. QUINTO.- Notificar esta resolución aos membros titulares do Tribunal, que terán o expediente á súa disposición na Secretaría do Concello. Monfero, 21 de xuño de 2022 O Alcalde, Andrés Feal Varela